LATVIJAS REPUBLIKAS MINISTRU KABINETS

|  |  |  |
| --- | --- | --- |
| 2015. gada “\_\_\_\_” \_\_\_\_\_\_\_\_\_\_\_\_Rīgā |  | Noteikumi Nr.(prot. Nr. \_\_\_\_\_\_) |

**Grozījumi Ministru kabineta 2008. gada 21. oktobra noteikumos Nr.876 „Siltumenerģijas piegādes un lietošanas noteikumi”**

Izdoti saskaņā ar Enerģētikas likuma 46. panta pirmo daļu, 46.1 panta trešo daļu un likuma „Par sabiedrisko pakalpojumu regulatoriem” 22. panta piekto daļu

Izdarīt Ministru kabineta 2008. gada 21. oktobra noteikumos Nr.876 „Siltumenerģijas piegādes un lietošanas noteikumi” (Latvijas Vēstnesis, 2008, 168.nr.) šādus grozījumus:

1. Papildināt ar 2.10. apakšpunktu šādā redakcijā:

„2.10. siltuma maksas sadalītājs – instruments radiatoru proporcionālās siltuma atdeves reģistrācijaigalalietotāju un koplietošanas telpās.”.

2. Izteikt 8. punktu šādā redakcijā:

„8. Norēķinus starp piegādātāju un lietotāju par piegādāto siltumenerģiju veic, pamatojoties uz siltumenerģijas skaitītāju rādījumiem. Siltumenerģijas skaitītāju iegādi, uzstādīšanu, nomaiņu, remontu un apkopi lietotājam nodrošina piegādātājs (ja piegādātājs un lietotājs nav vienojušies citādi).”.

3. Papildināt ar 8.1, 8.2, 8.3, 8.4 un 8.5 punktu šādā redakcijā:

„8.1 Katra dzīvokļa īpašnieka, mākslinieku darbnīcas un nedzīvojamo telpu īpašnieka apmaksājamo daļu pilnvarotā persona aprēķina, pamatojoties uz normatīvajos aktos par dzīvojamo māju pārvaldīšanu noteiktajām siltumenerģijas aprēķinu metodikām.

 8.2 Daudzdzīvokļu un nedzīvojamajās ēkās, kurās, neskaitot koplietošanas telpu grupas, atrodas vairākas citas telpu grupas, kam savstarpēji jādala rēķins par patērētosiltumenerģiju, pilnvarotā persona sadala ēkā patērēto siltumenerģijas apjomu, izmantojot galalietotāju dzīvokļos, mākslinieku darbnīcās vai nedzīvojamajās telpās uzstādītus uzskaites mēraparātus patērētās siltumenerģijas daudzuma, siltuma slodzes un siltumnesēja parametru kontrolei un uzskaitei. Ja šādu mēraparātu vai mēraparātu sistēmu izmantošana nav tehniski iespējama vai nav rentabla, izmanto siltuma maksas sadalītājus. Karstā ūdens patēriņa noteikšanai dzīvoklī, nedzīvojamajā telpā vai mākslinieka darbnīcā izmanto karstā ūdens patēriņa skaitītājus.

8.3 Šo noteikumu 8.2 punkta prasības attiecas uz tādām ēkām, kurām būvatļauja izdota pēc 2016. gada 1. janvāra, kuru siltumapgāde ir nodrošināta no kopīga siltuma avota vai no centralizētās siltumapgādes sistēmas un kuras:

8.31.ir jaunbūves vai tiek pārbūvētas,

8.32. tiek atjaunotas par Eiropas Savienības fondu, valsts vai pašvaldību budžeta līdzekļiem.

8.4. Šo noteikumu 8.2 punktā minēto mēraparātu un siltuma maksas sadalītāju iegādi, uzstādīšanu, nomaiņu, remontu un apkopi daudzdzīvokļu un nedzīvojamajās ēkās, kurās, neskaitot koplietošanas telpu grupas, atrodas vairākas citas telpu grupas, kam savstarpēji jādala rēķins par patērēto siltumenerģiju, nodrošina ēkas īpašnieks.

8.5 Siltuma maksas sadalītāju uzstādīšanas, izmantošanas, vērtēšanas, apkopes un citas prasības nosaka normatīvie akti par mērījumu vienotību.”.

4. Papildināt ar 36.1punktu šādā redakcijā:

„36.1 Piegādātājs lietotājiem adresētos rēķinos iekļauj vai kopā ar tiem sniedz vismaz šādu informāciju:

36.11. siltumenerģijas tarifs (cena) un maksājamā summa;

36.12. faktiskais siltumenerģijas patēriņš;

36.13. norāde uz tīmekļa vietni, kurā atrodams faktiskā siltumenerģijas patēriņa salīdzinājums (vēlams – grafiskā veidā), ar patēriņu tajā pašā laikposmā iepriekšējā gadā, ņemot vērā ārgaisa temperatūras izmaiņas;

36.14. informācija saziņai ar lietotāju organizācijām, enerģētikas aģentūrām vai citām organizācijām, tostarp tīmekļa vietņu adreses, kur var iegūt informāciju par energoefektivitātes uzlabošanas pasākumiem, efektīvām enerģiju patērējošām iekārtām, līdzīgu lietotāju patēriņu un, ja iespējams, līdzīgas lietotāju grupas vidējo normalizēto siltumenerģijas patēriņu. Šo informāciju piegādātājs iekļauj arī savā tīmekļa vietnē, kas paredzēta lietotājiem.”.

5. Papildināt ar X. Nodaļu šādā redakcijā:

„**X. Noslēguma jautājums**”:

„44. Šo noteikumu 8.2 punkts stājas spēkā 2016. gada 31. decembrī”.

6. Papildināt ar Informatīvo atsauci uz Eiropas Savienības direktīvu šādā redakcijā:

„**Informatīva atsauce uz Eiropas Savienības direktīvām**

Noteikumos iekļautas tiesību normas, kas izriet no Eiropas Parlamenta un Padomes 2012. gada 25. oktobra Direktīvas 2012/27/ES par energoefektivitāti, ar ko groza Direktīvas 2009/125/EK un 2010/30/ES un atceļ Direktīvas 2004/8/EK un 2006/32/EK.”.

Ministru prezidente L.Straujuma

Ekonomikas ministre D.Reizniece–Ozola

Iesniedzējs:

ekonomikas ministre D.Reizniece-Ozola

Vīza:

valsts sekretārs R.Beinarovičs

07.10.2015. 15:33

562

K.Beihmanis

67013260

Karlis.Beihmanis@em.gov.lv